Futalaufkenas

Futalaufkenas () – ledyninis ežeras Argentinoje, Patagonijoje, Čubuto provincijos vakaruose, Patagonijos Andų kalnuose. Įeina į Los Alerces nacionalinį parką. Ežeras netaisyklingos formos, kranto linija vingiuota, jos ilgis 72 km. Futalaufkenas telkšo prieš 10 tūkst. metų buvusio apledėjimo sudarytame slėnyje. Ežerą gausiai maitina tirpstančių ledynų vanduo. Pakrantės apaugusios ficrojų ir notofagų miškais. Į Futalaufkeną įteka daug upių, didžiausios – Arajanesas (iš Verdės ežero), Nalkoderas, Stendžas. Išteka protaka į Kriugerio ežerą (Futaleufu upės baseinas).

Pavadinimas mapučių kalba reiškia „didelis ežeras“.

Argentinos ežerai